
PËR SHTYRJEN E AFATIT TË KRYERJES SË PROCEDURAVE TË PROKURIMIT PËR DISA INSTITUCIONE NË VARËSI TË MINISTRISË SË SHËNDETËSISË, SI AUTORITETE KONTRAKTORE

Në mbështetje të nenit 100 të Kushtetutës dhe të nenit 75 të ligjit nr. 9643, datë 20.11.2006 “Për prokurimin publik”, të ndryshuar, me propozimin e Ministrit të Shëndetësisë, Këshilli i Ministrave 

Vendosi:

1. Lejimin e disa institucioneve në varësi të Ministrisë së Shëndetësisë, të përfundojnë brenda datës 25 dhjetor 2012, procedurat e prokurimit për furnizimin me mallra, me fondet e parashikuara në buxhetin e shtetit për vitin 2012, sipas aneksit nr. 1 bashkëlidhur këtij vendimi.
Brenda këtij afati përfshihen dhe lidhja e kontratave përkatëse e njoftimi i këtyre kontratave të nënshkruara në Buletinin e Njoftimeve Publike.
2. Ngarkohen Ministria e Shëndetësisë dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

